ΓΡΑΠΤΗ ΕΡΩΤΗΣΗ P-1298/96 υποβολή: Carmen Dνez de Rivera Icaza (PSE) προς την Επιτροπή (22 Μαΐου 1996)

Θέμα: Ευρωπαϊκή εβδομάδα για την «Κοινωνία των Πληροφοριών»

Η Ευρωπαϊκή Επιτροπή σε συνεργασία με τα μέλη του δικτύου «EURO INFO CENTRES» διοργάνωσε από 6 έως 10 Μαΐου 1996 μια Ευρωπαϊκή Εβδομάδα για την «Κοινωνία των Πληροφοριών».

Θα μπορούσε η Επιτροπή να μας πληροφορήσει: Ποια ήταν τα κριτήρια και οι μέθοδοι που χρησιμοποιήθηκαν για την διοργάνωση της εν λόγω εβδομάδας;

Ποια κέντρα ανταποκρίθηκαν στην πρόσκλησή της, και ποια συγκεκριμένα σχέδια εγκρίθηκαν οριστικώς;

Απάντηση του κ. Παπουτσή εξ ονόματος της Επιτροπής (20 Ιουνίου 1996)

Με στόχο να γίνουν γνωστότερες οι πρωτοβουλίες της Επιτροπής όσον αφορά την κοινωνία των πληροφοριών, η Επιτροπή κατάρτισε το πρόγραμμα ISPO (information society project office).

Στο πλαίσιο αυτό, μια αρχική ομάδα euro-info-centres (ευρωθυρίδες) (EIC),που συστάθηκε κατόπιν συζητήσεων μεταξύ των μελών της ομάδας «Κοινωνία των πληροφοριών» του δικτύου EIC, παρουσίασε στην ISPO, κατα τη διάρκεια του δεύτερου εξαμήνου 1995, σχέδιο οργάνωσης μιας ευρωπαϊκής εβδομάδας «Κοινωνίας των πληροφοριών» που προορίζεται να ευαισθητοποιήσει της μικρομεσαίες επιχειρήσεις της Κοινότητας, αλλά επίσης και τρίτων χωρών, ως προς τις κυριότερες εξελίξεις και ευκαιρίες που παρουσιάζονται στο νέο αυτό πλαίσιο. Στη συνέχεια, άλλες ευρωθυρίδες πρότειναν εκδηλώσεις με δική τους πρωτοβουλία (χωρίς χρηματοδότηση της Επιτροπής) κατόπιν εγκυκλίου που απεστάλη σε όλες τις ευρωθυρίδες. Άλλοι οργανισμοί, έχοντας ενημερωθεί όσον αφορά το θέμα αυτό από πληροφορίες που δημοσιεύθηκαν στην επιθεώρηση της Γενικής Διεύθυνσης της πολιτικής επιχειρήσεων, εμπορίου, τουρισμού και κοινωνικής οικονομίας και στον εξυπηρετητή WEB της ΙSPO, πρότειναν επίσης την οργάνωση εκδηλώσεων. Το βασικό κριτήριο για τις εκδηλώσεις ήταν η ποιότητα του προγράμματος.

Η σύνθεση της αρχικής ομάδας οργάνωσης, κάθε εταίρος της οποίας έλαβε κατά μέσο όρο επιδότηση 4.500 ECU από την ISPO, ήταν: Ευρωθυρίδες της Βιέννης (Wirtschaftskammer Φsterreich), Λιέγης, Vordingborg, Λουξεμβούργου (Επαγγελματικό επιμελητήριο του Μεγάλου Δουκάτου του Λουξεμβούργου), του Μπορντώ, του Clermont-Ferrand, της Toulouse-Blagnac, του Mόlheim, της Bρέμης, του Trier, της Πάτρας, του Sligς, της Γένοβας, του Tορίνου, της Βενετίας, της Coimbra, της Palma de Mallorca, της Στοκχόλμης, του Inverness και του Norwich.

Μεταγενέστερα προστέθηκaν στο σχέδιο (χωρίς χρηματοδότηση ISPO: οι ευρωθυρίδες της Λειψίας,της Ρώμης (Confindustria), του Bradford, του Zaventem, του Oulu, της Kαβάλας, του Cork, της Μάλτας και ορισμένος αριθμός άλλων οργανωτών (Tecnopolis στο Bari, Confederazione Nazionale dell'Artigianato στη Μπολώνια, Istituto Mides στη Ρώμη, IRIS στο Λίβερπουλ, North of England Innovation Relay Centre, Telecities, 3COM-Europe στις Βρυξέλλες, Εμπορικό και βιομηχανικό επιμελητήριο στο Auch, και το Εμπορικό και Βιομηχανικό επιμελητήριο στο Castres).

Η Επιτροπή διαβιβάζει απευθείας στο αξιότιμο μέλος καθώς και στη Γενική Γραμματεία του Κοινοβουλίου το πρόγραμμα του συνόλου των σχεδίων για την εβδομάδα. Μεταξύ αυτών, αναφέρονται, π.χ., η οργάνωση των επιδείξεων των πρακτικών εφαρμογών χρησιμοποίησης των υπηρεσιών ή γενικών βασικών μέσων) ηλεκτρονικό ταχυδρομείο, διαβίβαση αρχείων, EDI, βίντεο διάσκεψη, χρησιμοποίηση του δικτύου Internet, χρήση πολυμέσων, βάσεις δεδομένων με απευθείας σύνδεση), της υπήρεσίας ή μέσων ηλεκτρονικού εμπορίου) παροχή υπηρεσιών και προϊόντων on-line, ηλεκτρονικές συναλλαγές, ηλεκτρονικές αγορές), υπηρεσίες που συνδέονται με την οργάνωση εργασίας και την παραγωγή (τηλεεργασία, σχεδιασμός παραγωγής) ή την εκπαίδευση (κατάρτιση εξ αποστάσεως, αυτοκατάρτιση). Εξάλλου, ένα από τα σημαντικά γεγονότα της εβδομάδας ήταν η σύνδεση μέσω βίντεο με τη διάσκεψη του Παρισιού από 9 έως 10 Μαΐου 1996 «Επιχειρήσεις στο Web», που οργανώθηκε από την Επιτροπή και την INRIA, παράλληλα με την 5η διεθνή διάσκεψη World wide web.